**Eesti Mootorrattaspordi Föderatsiooni**

**krossikomisjoni koosoleku protokoll**

Nimi ja asukoht: Eesti Mootorrattaspordi Föderatsioon MTÜ
Regati pst 1, 11911 Tallinn (registris)
Pärnu mnt 139E/11, 11317 Tallinn (postiaadress)

Registrikood: 80087009

Koosoleku toimumise aeg: 2.4.2024

Toimumise koht: Zoom

Koosolekul osalesid: Raido Kiisk, Jüri Makarov, Raido Nei,
Martin Arumäe, Tanel Leok, Argo Keerme

Protokollis: Raido Nei

**Päevakord:**

1. Muudatused ENKV ja Pitbike kalendrites
2. Elektrimootorratastest tulenevad täiendavad tingimused
3. Jooksvad teemad

**Arutelu/otsused:**

1. Muudatused ENKV ja Pitbike kalendrites

Martin Arumäe edastas informatsiooni, et tänavu ei ole võimalik tehniliste tingimuste tõttu Holstres ENKV etappi korraldada. Sellest tulenevalt jäetakse esimene etapp ära ning uuendatakse võistluskalendrit.

1. Elektrimootorratastest tulenevad täiendavad tingimused

Vaadatakse üle kas tulenevalt elektri mootorrataste kasutusele võtmisega on vaja korrigeerida või täiendada olemasolevaid võistlustingimusi. Tehti taustauuring naaberriikide föderatsioonide kohta kuidas nendel antud teema lahendatud. Hetkel veel eraldi reegleid kellelgi pole, kuid nähakse vajadust ohutuse osas nende välja töötamiseks. Elektrimootorratastega lubatakse nendes riikides enamasti siiski juba võistelda.

1. Jooksvad teemad

Arutati võimalikest muudatustest sarjades 2025 aastal.

Arutati erinevate riiklike koondiste välja panemise tingimuste täpsustamist.

Täpsustati EMV sponsorite olukorda ning EMF-i poolse rahastust.